Lav et referat af nedenstående tekst:

Tekst:
De seneste ti år har Aalborg Havn og turisterhvervet brugt store summer på at markedsføre Aalborg som en af Europas bedste krydstogtsdestinationer. Nu vil man imidlertid bruge pengene på noget andet. - Markedsføringen overfor krydstogtsindustrien har været et stort udstillingsvindue for Aalborgs erhvervsliv, men vi vurderer at Aalborg nu er så kendt, at det ikke længere er nødvendigt, forklarer formand for Port of Aalborg, Lasse Frimand og fortsætter: - Der er en række faciliteter, som havnen har stillet gratis til rådighed, som krydstogtskibene fremover skal betale for at bruge. Det er blandt andet nogle containere og andre anlæg, som de skal bruge, mens de er i havn. I andre havne betaler de for de faciliteter og det skal de også gøre fremover i Aalborg. Direktør enig med formanden Hidtil har markedsføringen af Aalborg som krydstogtdestination foregået i et samarbejde mellem Port of Aalborg og turistorganisationen Destination Nord - begge dropper fremover markedsføringen. For Destination Nords vedkommende skal markedsføringsbudgetterne i stedet bruges på konferencegæster: - En konferencegæst i Aalborg bruger i gennemsnit 2990 kroner i døgnet. Til sammenligning lægger en krydstogtgæst mellem 300 og 500 kroner på sådan en flot solskinsdag i april. Det kan med andre ord bedre betale sig for byen, at markedsføre konference, forklarer direktør i Destination Nord Tonny Thorup, der er helt enig i beslutningen: - Markedsføringen af Aalborg som krydstogtsdestination har i langt højere grad handlet om branding af byen og havnen, end det har handlet om omsætning. Nu mener vi, at krydstogtsbranchen har fundet ud af at Aalborg er et dejligt mål, så nu må branchen stå på egne ben, slutter han. I 2024 har 26 krydstogtskibe indtil nu meldt deres ankomst til Aalborg. Se hele indslaget nedenfor:

Referat:
Krydstogtbranchen må nu stå på egne ben, mens byen satser på at tiltrække mere indbringende konferencegæster.